Diari Oficial de la Generalitat Valenciana


Sumari del DOGV 9486, del 09-12-2022 (2022/11907)

RESOLUCIÓ de 29 de novembre de 2022, de la Direcció General de Formació Professional i Ensenyaments de Règim Especial, per la qual es concedeixen les assignacions econòmiques per al manteniment i condicionament de les instal·lacions i l'equipament relacionat amb la impartició de cicles formatius de Formació Professional implantats en la Comunitat Valenciana mitjançant fons MRR, convocades per la Resolució de 16 d'agost de 2022, de la Direcció General de Formació Professional i Ensenyaments de Règim Especial.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9486

Data del DOGV
:   09-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11539


Data del document
:   29-11-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 29 de novembre de 2022, de la Direcció General de Formació Professional i Ensenyaments de Règim Especial, per la qual es concedeixen les assignacions econòmiques per al manteniment i condicionament de les instal·lacions i l'equipament relacionat amb la impartició de cicles formatius de Formació Professional implantats en la Comunitat Valenciana mitjançant fons MRR, convocades per la Resolució de 16 d'agost de 2022, de la Direcció General de Formació Professional i Ensenyaments de Règim Especial. [2022/11206]  
La Resolució de 16 d'agost de 2022 de la Direcció General de Formació Professional i Ensenyaments de Règim Especial va convocar ajudes per al manteniment, actualització i condicionament d'instal·lacions i equipament o material didàctic per a la impartició de cicles formatius finançats amb fons MRR a la Comunitat Valenciana, que tenien com a beneficiaris els centres docents públics de titularitat de la Generalitat que imparteixen Formació Professional, establits en la resolució esmentada.  
Examinades les sol·licituds presentades pels centres sol·licitants i valorada la documentació a partir dels criteris establits en la resolució esmentada, i d'acord amb el resolc quart de la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, i l'article 9 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, que recull les competències de la Direcció General de Formació Professional i Ensenyaments de Règim Especial, resolc:  
  
  
Primer  
Aprovar la concessió de les assignacions econòmiques als centres docents públics de titularitat de la Generalitat que imparteixen Formació Professional per al manteniment i condicionament de les instal·lacions i l'equipament relacionats amb la impartició de cicles formatius de Formació Professional implantats a la Comunitat Valenciana mitjançant fons MRR.  
  
Segon  
La valoració de les sol·licituds s'ha realitzat tenint en compte els criteris establits en la Resolució de 16 d'agost de 2022 de la Direcció General de Formació Professional i Ensenyaments de Règim Especial.  
  
  
Tercer  
Les assignacions econòmiques s'han finançat amb càrrec a l'aplicació pressupostària 77.82.17.065.22.2, amb un import màxim de 250.000 euros.  
No obstant això, aquesta assignació s'ha ampliat en 250.000 - addicionals fins a un total de 500.000 euros a través de la Resolució de 24 d'octubre de 2022, de la Direcció General de Formació Professional i Ensenyaments de Règim Especial, per la qual s'amplia la línia de crèdit de la convocatòria establida en la Resolució de 16 d'agost de 2022, de la Direcció General de Formació Professional i Ensenyaments de Règim Especial, per la qual es convoquen ajudes per al manteniment i condicionament de les instal·lacions i l'equipament relacionats amb la impartició de cicles formatius de Formació Professional implantats a la Comunitat Valenciana mitjançant fons MRR.  
  
Quart  
1. L'annex I inclou els centres i les quanties assignades; en total, es concedeixen 500.000 ?.  
2. L'annex II inclou els centres als quals no se'ls concedeixen assignacions econòmiques  
3. L'annex III inclou els centres exclosos i el motiu d'exclusió.  
  
Cinqué  
La present resolució produirà efectes a partir de l'endemà de publicar-se en el Diari Oficial de la Generalitat Valenciana.  
  
De conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà presentar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar des de l'endemà de publicar-se.  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
  
València, 29 de novembre de 2022.- El director general de Formació Professional i Ensenyaments de Règim Especial (p. d. Resolució de 13 d'abril de 2022, DOGV 9328, de 29.04.2022): Manuel Gomicia Giménez.